หวัง เวิลด์แบงก์ ขึ้นอันดับทำธุรกิจง่าย
จัดโรดโชว์เดือน พ.ค.แจงเอกชน สมคิดสั่งอัดฉีดปฏิรูปประเทศ,นายสมคิด จาตุศรีพิทักษ์ รองนายกรัฐมนตรี เปิดเผยภายหลังการหารือร่วมกับนักวิจัยของธนาคารโลก (เวิลด์แบงก์) และเป็นประธานการประชุมติดตามความก้าวหน้าการขับเคลื่อนในการอำนวยความสะดวกการประกอบธุรกิจ (Doing Business) ที่กระทรวงการคลัง ว่า ช่วงเดือน พ.ค.นี้ รัฐบาลจะจัดงานเพื่อชี้แจงและทำความเข้าใจกับภาคเอกชนเกี่ยวกับความพยายามยกระดับขีดความสามารถการทำธุรกิจของประเทศไทย โดยมั่นใจว่าปี 2559 ภายหลังการประเมินของเวิลด์แบงก์ ไทยจะมีอันดับที่ดีขึ้นแน่นอน เพราะที่ผ่านมาได้ปรับปรุงกฎหมาย ระเบียบ ข้อบังคับต่างๆ ที่เป็นอุปสรรคในการทำธุรกิจให้มีความสะดวกมากขึ้น,ทั้งนี้ เวิลด์แบงก์ยังได้ติดตามแนวทางการพัฒนาและปฏิรูประบบต่างๆ ของไทยอย่างใกล้ชิด ซึ่งได้ชี้แจงว่ารัฐบาลพยายามสร้างความยั่งยืนและพัฒนาประเทศ ควบคู่ไปกับการสร้างความเติบโต ยกระดับภาคเกษตร รวมถึงเพิ่มขีดความสามารถการแข่งขันภาคอุตสาหกรรมด้วยการแก้ไขกฎหมาย เพื่อให้มีการดำเนินธุรกิจได้อย่างสะดวกยิ่งขึ้น โดยมองว่าเวิลด์แบงก์มีความพอใจและต้องการให้ไทยมีการดำเนินงานอย่างต่อเนื่องและใกล้ชิดกันมากขึ้น,นายอภิศักดิ์ ตันติวรวงศ์ รมว.คลัง กล่าวว่า รัฐบาลไม่ได้หวังแค่เพียงการขยับอันดับความยากง่ายในการประกอบธุรกิจขึ้นเท่านั้น แต่ยังเป็นการแก้ไขปัญหาเพื่อให้เกิดความสะดวกในการทำธุรกิจในทางปฏิบัติอย่างจริงจัง เนื่องจากมองว่าระยะต่อไปภาคเอกชนจะเป็นกำลังหลักในการขับเคลื่อนเศรษฐกิจ คงจะหวังพึ่งรัฐบาลเหมือนที่ผ่านมาไม่ได้ โดยเชื่อว่าการดำเนินงานครั้งนี้ทำให้เอกชนทั้งในและต่างประเทศเริ่มให้ความสนใจเข้ามาลงทุนในไทยมากขึ้น ซึ่งไทยเองจะได้เปรียบประเทศอื่น เพราะมีสภาพแวดล้อมที่ดี รวมถึงที่ผ่านมารัฐบาลได้เร่งดำเนินการด้านภาษี เช่น ลดภาษีนิติบุคคลเหลือ 20% ปรับโครงสร้างภาษีเงินได้บุคคลธรรมดา น่าจะเป็นตัวสร้างแรงจูงใจได้เป็นอย่างดี.
นายสมคิด จาตุศรีพิทักษ์ รองนายกรัฐมนตรี เปิดเผยภายหลังการหารือร่วมกับนักวิจัยของธนาคารโลก (เวิลด์แบงก์) และเป็นประธานการประชุมติดตามความก้าวหน้าการขับเคลื่อนในการอำนวยความสะดวกการประกอบธุรกิจ (Doing Business) 
สมคิด จาตุศรีพิทักษ์,เวิลด์แบงก์,ปฏิรูป,อภิศักดิ์ ตันติวรวงศ์,รัฐบาล,ลดภาษีนิติบุคคล,ข่าว,ไทยรัฐฉบับพิมพ์